b'\n_START_ARTICLE_\nRo\xc4\x8dno preme\xc5\xa1\xc4\x8danje bremen\n_START_PARAGRAPH_\nRo\xc4\x8dno preme\xc5\xa1\xc4\x8danje bremen je uporaba \xc4\x8dlove\xc5\xa1kega telesa za dvigovanje, spu\xc5\xa1\xc4\x8danje, nakladanje, razkladanje ali prena\xc5\xa1anje bremen. Breme je lahko \xc5\xbeivo (\xc4\x8dlovek ali \xc5\xbeival) ali ne\xc5\xbeivo (predmet). Ve\xc4\x8dina proizvodnih ali distribucijskih sistemov zahteva nekaj ro\xc4\x8dnega preme\xc5\xa1\xc4\x8danja. Kljub upadanju v zadnjem \xc4\x8dasu je stopnja delavcev v EU-25, ki prena\xc5\xa1ajo ali premikajo te\xc5\xbeka bremena \xc5\xa1e vedno visoka (34.5%), in dosega 28.0% v EU-10. \xc4\x8ce je tak\xc5\xa1no delo izvajano nepravilno ali v pretiranem obsegu, so lahko delavci izpostavljeni faktorjem fizi\xc4\x8dne nevarnosti, utrujenosti in po\xc5\xa1kodbam. Obstaja veliko tehnik in orodij za ro\xc4\x8dno preme\xc5\xa1\xc4\x8danje bremen, ki pomagajo ubla\xc5\xbeiti te potencialne te\xc5\xbeave.\n_START_SECTION_\nNevarnosti ro\xc4\x8dnega preme\xc5\xa1\xc4\x8danja bremen\n_START_PARAGRAPH_\nVsako delovno mesto, ki vklju\xc4\x8duje te\xc5\xbeko delo ali ro\xc4\x8dno preme\xc5\xa1\xc4\x8danje materiala lahko vsebuje visoko tveganje za po\xc5\xa1kodbe pri delu. Ro\xc4\x8dno preme\xc5\xa1\xc4\x8danje bremen pomeni predvsem dvigovanje, a obi\xc4\x8dajno vklju\xc4\x8duje tudi vzpenjanje, potiskanje, vleko in zasuk, kar vse povzro\xc4\x8da tveganje za po\xc5\xa1kodbe hrbta. Tak\xc5\xa1no delo prispeva k velikemu dele\xc5\xbeu 1.1 milijona primerov kostno-mi\xc5\xa1i\xc4\x8dnih obolenj, letno prijavljenih v Zdru\xc5\xbeenih dr\xc5\xbeavah Amerike. Kostno-mi\xc5\xa1i\xc4\x8dna obolenja pogosto vklju\xc4\x8dujejo natege in zvine spodnjega dela hrbta, ramen in zgornjih okon\xc4\x8din. Potencialne \xc5\xa1kodljive naloge vklju\xc4\x8dujejo pripogibanje in sukanje, ponavljajo\xc4\x8de se gibe, no\xc5\xa1enje ali dvigovanje te\xc5\xbekih bremen in zadr\xc5\xbeevanje istega polo\xc5\xbeaja dalj\xc5\xa1e \xc4\x8dasovno obdobje. Delo v takih pogojih lahko vodi v po\xc5\xa1kodbe mi\xc5\xa1ic, tetiv, vezi, \xc5\xbeivcev in krvnih \xc5\xbeil.\n_START_SECTION_\nTehnike varnega preme\xc5\xa1\xc4\x8danja\n_START_PARAGRAPH_\nZ upo\xc5\xa1tevanjem principov ergonomije lahko bistveno zmanj\xc5\xa1amo \xc5\xa1tevilo po\xc5\xa1kodb, ter pove\xc4\x8damo produktivnost dela.\n_START_SECTION_\nDvigovanje\n_START_PARAGRAPH_\nNepravilno dvigovanje te\xc5\xbejih bremen lahko povzro\xc4\x8di zdrs medvreten\xc4\x8dne plo\xc5\xa1\xc4\x8dice v podro\xc4\x8dju ledvenih vretenc. Da bi prepre\xc4\x8dili tak\xc5\xa1ne po\xc5\xa1kodbe, moramo upo\xc5\xa1tevati nekatera pravila ergonomskega dviganja bremen. Breme dr\xc5\xbeimo \xc4\x8dim bli\xc5\xbee telesu, ter blizu te\xc5\xbei\xc5\xa1\xc4\x8da telesa. Stopala ob dvigu naj bodo v diagonalnemm polo\xc5\xbeaju. Breme ne dvigamo naravnost s tal, ampak ga najprej podlo\xc5\xbeimo, \xc5\xa1ele nato dvignemo.\n_START_SECTION_\nVzpenjanje po stopnicah ali lestvi\n_START_PARAGRAPH_\nPo stopnicah prena\xc5\xa1amo bremenatako, da se podlage dotikamo v treh to\xc4\x8dkah, z obema nogama in eno roko. Po lestvi plezamo z bremenom tako, da se z obema rokama in eno nogo isto\xc4\x8dasno dotikamo delov lestve. Pri prena\xc5\xa1anju zajetnej\xc5\xa1ih bremen po stopnicah nem mora pomagati \xc5\xa1e vsaj ena oseba, sicer za tako delo uporabimo mehanske pripomo\xc4\x8dke.\n_START_SECTION_\nPotiskanje in vle\xc4\x8denje\n_START_PARAGRAPH_\nRo\xc4\x8dno preme\xc5\xa1\xc4\x8danje bremen v\xc4\x8dasih zahteva potiskanje ali vleko bremen. Potiskanje je v glavnem manj naporno za hrbet, kot vleka. Pri tem je pomembno, da uporabimo obe roki in nogi, da breme za\xc4\x8dnemo premikati.\n_START_SECTION_\nObra\xc4\x8danje\n_START_PARAGRAPH_\nOb prekladanju bremen se je treba obra\xc4\x8dati s celim telesom, namesto zasukov v ledvenem delu hrbtenice. Ledja slabo prena\xc5\xa1ajo zasuk in torzijske obremenitve.'